RO Vaccinare: Acum e posibilă schimbarea centrului de vaccinare pentru efectuarea rapelului.
Platforma informatică dezvoltată de STS – Serviciul de Telecomunicaţii Speciale a fost optimizată.
Comitetul de coordonare a vaccinării a anunţat, miercuri, că e posibilă schimbarea centrului de vaccinare pentru efectuarea rapelului, după ce platforma dezvoltată de STS a fost optimizată în acest sens. "Din această seară, platforma informatică dezvoltată de STS – Serviciul de Telecomunicaţii Speciale a fost optimizată, fiind posibilă schimbarea centrului de vaccinare pentru efectuarea rapelului. De asemenea, platforma permite afișarea centrelor în funcție de vaccinul administrat. Vă puteți programa și reprograma pe: programare.vaccinare-covid.gov.ro", a transmis CNCAV pe pagina de facebook.